**Németországi cserekapcsolat**

Iskolánk évtizedek óta tart fenn cserekapcsolatot a dortmundi Europaschuléval. A német diákok és kísérőik idén november elején, az őszi szünet után érkeznek Debrecenbe, ahol a fogadó családoknál lesznek elszállásolva. Tanítási napokon 8 órától délutánig az iskola szervezi a programokat a német és magyar tanulóknak, hétvégén a családok.

Május elején, a tavaszi szünet után mi utazunk Dortmundba. A magyar tanulók a német családoknál kapnak szállást, az étkezést és a programokat a fogadó fél szervezi és fizeti.

Költségek fogadáskor: A repülőtéri transzfer (oda-vissza) és a cserepartnerek étkezésének és programjainak költségei a családokat terhelik.

Költségek kiutazáskor: Repülőtéri transzfer és a repülőjegy, némi költőpénz. A szállást, étkezést és a programok költségeit a fogadó fél biztosítja.

A dortmundi partnerrel az egyeztetés folyamatos, jelenlegi információink szerint körülbelül 15 résztvevőre számítunk. A programban iskolánk hetedikes és nyolcadikos tanulói vehetnek részt függetlenül a tanult nyelvtől (németet és angolt tanuló diákjaink is).

Jelentkezési szándékukat kérjük, az alábbi nyilatkozat leadásával jelezzék szeptember 23-ig Harman László szervezőnek.

**Nyilatkozat**

Alulírott, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (szülő, gondviselő) kijelentem, hogy gyermekem, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (név), \_\_\_\_\_\_\_ osztályos tanuló részt szeretne venni az iskola által szervezett dortmundi cserekapcsolatban.

Vállalom, hogy a fogadott cserediáknak szállást és az étkezést biztosítok és hozzájárulok a csoportos iskolai programok költségeihez, valamint gyermekem kiutazással kapcsolatos költségeit kifizetem.

Debrecen, 2024. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szülő/gondviselő aláírása